

ᓄᕕᐱᕆ 4, 2022

ᒪᓕᒐᓕᐅᕐᑎ ᑯᕋᐃᒡ ᓯᒪᐃᓚᒃ

ᒥᓂᔅᑕ ᑲᒪᒋᔭᓕᒃ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓂᑦ

ᒪᓕᒐᓕᐅᕐᕕᖓᓐᓂ ᓄᓇᕗᒻᒥ

P.O. Box 2410

Iqaluit, NU X0A 0H0

ᐊᐃᖓᐃ ᒥᓂᔅᑕ ᓯᒪᐃᓛᒃ,

ᐱᔾᔪᑎᖓ: ᐆᖅᑯᓴᐅᑎᓄᑦ ᐊᑭᒋᑎᑕᐅᔪᑦ ᐋᖅᑭᒋᐊᖅᑕᐅᒃᑲᓐᓂᕐᓂᖓᓄᑦ ᑐᒃᓯᕋᐅᑎ (ᑐᒃᓯᕋᐅᑎ), ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓄᓇᕗᒻᒥ ᐅᓂᒃᑳᖅ 2022-03.

ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᓯᑎᐱᕆ 22, 2022−ᒥᒃ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᓇᔪᓚᐅᖅᐳᖅ ᒥᓂᔅᑕᒧᑦ ᑲᒪᒋᔭᒃᓴᖃᖅᑎᑕᐅᔪᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᒃ ᐊᖏᖅᑕᐅᔪᒪᓪᓗᑎᒃ ᐱᔪᒪᓯᒪᓂᕐᒥᓂᒃ ᐊᓯᔾᔨᕆᐊᖅᓯᔪᒪᓪᓗᑎᒃ ᐊᒥᐊᒃᑯᓂᒃ ᐅᖅᑰᓴᕐᓂᕐᒧᑦ ᖃᔅᓯᑐᖅᑎᑕᐅᔪᓂᒃ ᐊᑐᖅᑕᐅᕙᒃᑐᓂᒃ ᐊᑭᓕᒐᒃᓴᙳᖅᑎᑦᑎᔾᔪᑕᐅᓪᓗᑎᒃ ᐊᕕᒃᓯᒪᓂᕐᒥ ᐅᖅᑰᓴᐅᑎᖃᖅᐸᖕᓂᖏᓐᓄᑦ ᐊᑐᖅᑎᐅᕙᒃᑐᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ ᐊᖏᖅᑕᐅᖁᔨᓪᓗᑎᒃ ᐊᑭᒃᖠᒋᐊᖅᑕᐅᖁᓪᓗᒍ ᐊᑭᖓᓄᑦ ᐱᔾᔪᑕᐅᔪᖅ ᒫᓐᓇ ᐊᖏᖅᑕᐅᓚᐅᖅᑐᖅ ᐊᑭᖓ 90%−ᒥ 75%−ᒧᑦ ᐱᒋᐊᕐᓗᒍ ᑎᓯᐱᕆ 1, 2022−ᒥ. ᑎᑎᖃᑎᒍ ᐅᓪᓗᖓ ᓯᑎᐱᕆ 23, 2022, ᒥᓂᔅᑕ ᑲᒪᒋᔭᓕᒃ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓂᑦ (QEC) ᑐᒃᓯᕋᓚᐅᕐᒪᑦ ᐅᖃᐅᔾᔭᐅᒋᐊᕈᒪᓪᓗᓂ ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ (URRC) ᑐᕌᖓᔪᓂᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᑐᒃᓯᕋᐅᑎᖏᓐᓄᑦ.

ᑭᐅᔾᔪᑎᒋᓪᓗᒍ ᐱᓇᔫᑎᒧᑦ ᒥᓂᔅᑕᐅᓪᓗ ᐅᖃᐅᔾᔪᖅᑕᐅᓂᖓᓄᑦ, ᐃᓚᓕᐅᑎᓯᒪᔪᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐅᓂᒃᑳᖓᓂ 2022-03−ᒧᑦ, ᐱᔾᔪᖃᖅᖢᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐆᖅᑯᓴᐅᑎᓄᑦ ᐊᑭᒋᑎᑕᐅᔪᑦ ᐋᖅᑭᒋᐊᖅᑕᐅᒃᑲᓐᓂᕐᓂᖓᓄᑦ ᑐᒃᓯᕋᐅᑎᒥᑦ.

ᐅᕙᙶᖅᑐᖅ,



ᒍᕌᒻ ᓛᒃ, ᐃᒃᓯᕙᐅᑕᐅᑉ ᑐᖓᓕᐊ

ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ

ᐱᖃᑕᐅᔪᑦ: ᓯᕗᓕᖅᑎ ᐸᐅᓗᓯ ᐊᕿᐊᕈᖅ, ᒥᓂᔅᑕ ᑲᒪᒋᔭᓕᒃ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ

ᔨᒥ ᐅᓈᓕᒃ, ᒥᓂᔅᑕᐅᑉ ᑐᓪᓕᐊ, ᒐᕙᒪᓕᕆᔨᒃᑯᓐᓄᑦ

ᕆᒃ ᕼᐊᓐᑦ, ᐊᖓᔪᖅᑳᖅ, ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ

ᒫᓂᑲ ᐃᐅᓪ−ᑲᓇᔪᖅ, ᐃᒃᓯᕙᐅᑕᖅ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ

ᓘᕆ−ᐋᓐ ᐅᐊᐃᑦ, ᓯᕗᓕᖅᑎᓄᑦ ᑐᑭᒧᐊᑦᑎᑦᑎᔨ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓄᑦ

ᑎᑎᖃᕐᓂᐊᕐᕕᖓᑕ ᑐᕌᕈᑕ 1000, STN 200, ᐃᖃᓗᐃᑦ, ᓄᓇᕗᑦ X0A 0H0, URRC@GOV.NU.CA [www.URRC.gov.nu.ca](http://www.URRC.gov.nu.ca/)



**ᐅᓂᒃᑳᑦ ᑐᕌᒃᑐᑦ ᒥᓂᔅᑕ ᑲᒪᒋᔭᓕᖕᒧᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ ᒪᑯᓇᓂ:**

**ᐆᖅᑯᓴᐅᑎᓄᑦ ᐊᑭᒋᑎᑕᐅᔪᑦ ᐋᖅᑭᒋᐊᖅᑕᐅᒃᑲᓐᓂᕐᓂᖓᓄᑦ ᑐᒃᓯᕋᐅᑎ**

**ᐅᓂᒃᑳᓕᐊᕆᓯᒪᔪᖅ 2022-03**

**ᓄᕕᐱᕆ 4, 2022**

**ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

**ᐃᓚᒋᔭᐅᔪᑦ**

ᒍᕌᒻ ᓛᒃ ᐃᒃᓯᕙᐅᑕᐅᑉ ᑐᒡᓕᐊ

ᐱᐅᓪ ᐅᐃᓕᐊᒻᔅ ᑲᑎᒪᔨ

**ᐃᑲᔪᖅᑐᖅᑎᑦ**

ᓘᕆ−ᐋᓐ ᐅᐊᐃᑦ ᑐᑭᒧᐊᒃᑎᑦᑎᔨᒻᒪᕆᒃ

ᐅᐄᑦ ᕕᓅ ᖃᐅᔨᒪᔨᑕᖅ

**ᑎᑎᖅᓯᒪᔪᑦ ᓇᐃᓈᕈᑎᑦ**

|  |  |
| --- | --- |
| DHS | ᐅᖅᑰᓴᐅᑎᖃᐅᑎ(ᑦ)  |
| ETS | ᐆᒻᒪᖅᑯᑎᖃᖅᑎᑦᑎᔨᑦ |
| GN | ᓄᓇᕗᒻᒥ ᒐᕙᒪᒃᑯᑦ |
| GRA | ᐆᒻᒪᖅᑯᑎᑦ ᐊᑭᖏᓐᓂᒃ ᑐᒃᓯᕋᐅᑦ  |
| IR | ᑐᓴᐅᒪᔾᔪᑎᒃᓴᖅ ᑐᒃᓯᕌᕆᔭᐅᔪᖅ |
| kWh | KWhᑭᓗᕚᑦ ᐃᑲᕐᕋᖓ |
| L | ᓖᑕ |
| O&M | ᐊᐅᓚᔾᔪᑏᑦ ᐊᒻᒪᓗ ᐋᖅᑭᐅᒪᐃᓐᓇᕈᑏᑦ |
| QEC | ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ |
| QEC ᒪᓕᒐᖓ | *ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᒪᓕᒐᖓ* |
| URRC | ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ |
| URRC ᒪᓕᒐᖅ | *ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᒪᓕᒐᖅ* |

**ᕿᓂᕐᕕᒃ**

[1.0 ᐅᖃᐅᓯᖃᒃᓯᒪᓂᖏᑦ 4](#_Toc120802269)

[2.0 ᐱᓗᐊᙳᐊᖅᑐᑦ ᑐᒃᓯᕋᐅᑎᒥᑦ 7](#_Toc120802270)

[3.0 ᐱᓕᕆᕙᓪᓕᐊᓂᖅ 10](#_Toc120802271)

[3.1 ᐊᖏᔪᑦ ᐅᕝᕙᓗᓂᑦ ᒥᑭᔪᑦ ᑐᒃᓯᖃᐅᑎᑦ 10](#_Toc120802272)

[3.2 ᐃᓄᓕᒫᑎᒍᑦ ᐱᕙᓪᓕᐊᓂᖅ 11](#_Toc120802273)

[4.0 ᕿᒥᕐᕈᔭᐅᓂᖓ ᑐᒃᓯᕋᐅᑎᐅᑉ 12](#_Toc120802274)

[5.0 ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐊᑐᓕᖁᔭᖏᑦ 18](#_Toc120802275)

1. ᐅᖃᐅᓯᖃᒃᓯᒪᓂᖏᑦ
2. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ (QEC), ᑎᒃᑯᐊᖅᑕᐅᓯᒪᓪᓗᓂ ᐆᒻᒪᖅᑯᑎᓕᕆᔨᐅᓪᓗᓂ, ᒪᓕᒋᐊᖃᖅᑎᑕᐅᕗᖅ ᑎᑎᕋᖅᓯᒪᓂᖓᓂᒃ 12−ᒥᒃ ᐅᑯᓇᓂ *ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑕ ᐱᖁᔭᖓᓂ* (URRC−ᑯᑦ ᐱᖁᔭᖓᑦ), ᕿᓂᕐᓗᑎᒃ ᐊᖏᖅᑕᐅᓂᕐᒥᒃ ᑲᒪᒋᔭᒃᓴᖃᖅᑎᑕᐅᔪᒥᑦ ᒥᓂᔅᑕᒥᑦ ᓴᖅᑭᑎᑦᑎᓚᐅᙱᓐᓂᕐᒥᓂ ᖃᔅᓯᑐᖅᑎᑕᐅᓇᔭᖅᑐᒥᒃ ᐊᑭᓕᕆᐊᖃᖅᐸᒃᑐᒥᒡᓘᓐᓃᑦ. ᑖᓐᓇ ᐱᓪᓗᒍ, ᐊᕕᒃᓯᒪᓂᖅ 12 ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐱᖁᔭᖓ ᐱᔪᓐᓇᖅᑎᑦᑎᔪᖅ ᐱᓇᔫᑎᒥᒃ ᐊᖏᖅᑕᐅᓂᕐᒧᑦ ᐊᑭᖏᓐᓄᑦ ᐊᑭᓕᒐᒃᓴᓄᓪᓘᓐᓃᑦ ᐊᑖᓃᑦᑐᓂᒃ:
	* 1. ᑎᒃᑯᐊᖅᑕᐅᓯᒪᔪᖅ ᐆᒻᒪᖅᑯᑎ ᐊᑐᖅᑕᐅᕙᒃᑐᖅ ᐊᑐᖅᑎᑦᑎᔪᒪᒍᓂ ᖃᔅᓯᐅᓇᔭᖅᑎᑕᐅᓂᖓᓂᒃ ᐊᑭᓕᕆᐊᖃᖅᐸᒃᑐᒥᒡᓘᓐᓃᑦ ᐱᓇᔪᒍᑕᐅᓂᐊᖅᐳᖅ ᑎᑎᕋᖅᓯᒪᓗᓂ ᒥᓂᔅᑕᒧᑦ ᑲᒪᒋᔭᖃᖅᑐᒧᑦ ᐊᖏᖅᑕᐅᖁᓗᒍ ᖃᔅᓯᐅᓂᕆᔭᖓᓂᒃ ᐊᑭᓕᕆᐊᖃᖅᐸᒃᑐᒥᒡᓘᓐᓃᑦ.

ᑐᒃᓯᕋᕐᓂᖅ ᐅᖃᐅᔾᔪᖅᑕᐅᓂᕐᒥᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ

* + 1. ᐅᓪᓗᑦ 15 ᐃᓗᐊᓂ ᐱᓚᐅᖅᑎᓪᓗᒍ ᐱᓇᔫᑎᒥᒃ ᒪᓕᒃᓗᒍ ᐃᓚᒃᑲᓐᓂᖓ (1), ᒥᓂᔅᑕ ᑲᒪᒋᔭᓕᒃ ᑐᒃᓯᕋᖕᓂᐊᖅᐳᖅ ᐅᖃᐅᔾᔪᖅᑕᐅᔾᔪᑎᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ.

ᖃᐅᔨᒃᑲᐃᔾᔪᑎ ᓂᕈᐊᖅᑕᐅᓯᒪᔪᓄᑦ

* + 1. ᒥᓂᔅᑕ ᐱᔭᒃᓴᖃᖅᑎᑕᐅᔪᖅ ᑐᓴᐅᒪᑎᑦᑎᖃᑦᑕᕐᓂᐊᖅᐳᖅ ᐅᖃᐅᔾᔪᖅᑕᐅᔪᒪᔪᓂᒃ ᐃᓚᒃᑲᓐᓂᖓᒍᑦ (2) ᒪᐃᔭᓄᑦ ᐊᒻᒪ ᒪᓕᒐᓕᐅᖅᑎᓄᑦ ᑭᒡᒐᖅᑐᐃᔪᓄᑦ ᓄᓇᓕᖕᓂ ᒐᕙᒪᐅᔪᓂᒃ ᐅᕝᕙᓘᓐᓃᑦ ᑭᒡᒐᖅᑐᖅᑕᒥᓂᒃ ᓄᓇᓕᖕᒥᐅᑦ, ᐃᓱᒪᒋᔭᖓᒍᑦ, ᐊᒃᑐᖅᑕᐅᑐᐃᓐᓇᕆᐊᖃᕐᓂᖏᓐᓂᒃ ᐊᑭᖓᓄᑦ ᐅᕝᕙᓘᓐᓃᑦ ᑖᒃᓯᒧᑦ.
1. *ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐱᖁᔭᖓ* (ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐱᖁᔭᖓ) ᓇᓗᓇᐃᖅᓯᕗᖅ ᐆᒻᒪᖅᑯᑎᒥᒃ ᐃᓚᓕᐅᔾᔨᓂᐊᕐᓗᓂ, ᐊᓯᖏᓐᓂᒡᓗ, "ᐅᖅᑰᓴᐅᑎᒥᒃ ᐱᑎᑕᐅᕙᒃᑐᒥᒃ ᐅᖅᑰᓴᐅᑎᖃᕐᕕᒃᑯᑦ ᐆᓇᖅᑐᒃᑯᑦ, ᐆᓇᖅᑐᒥᒃ ᐊᓂᖅᓵᖅᑐᒐᕐᒥᒃ ᐳᔫᖅᑐᒥᒡᓘᓐᓃᑦ".
2. ᐃᓚᒍᑖ 5(1)(a) ᐊᒻᒪ (b) ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐱᖁᔭᖓᓂ ᐅᖃᖅᓯᒪᖕᒪᑦ, ᐊᓯᖏᓐᓂᒡᓗ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂ ᐅᑯᐊᖑᓂᖏᓐᓂᒃ:
	1. ᐆᒻᒪᖅᑯᑎᖃᖅᑎᑦᑎᔨᐅᓗᑎᒃ, ᐊᓯᔾᔨᖅᓱᐃᓗᑎᒃ, ᑐᓂᐅᖅᑲᐃᕙᒡᓗᑎᒃ, ᓯᐊᒻᒪᒃᑎᕆᓗᑎᒃ, ᓴᖅᑭᑦᑎᓗᑎᒃ, ᓂᐅᕐᕈᑎᖃᕐᓗᑎᒃ ᐊᒻᒪ ᐆᒻᒪᖅᑯᑎᖃᖅᑎᑦᑎᓗᑎᒃ ᐊᑦᑕᕐᓇᙱᑦᑐᓂᒃ, ᑮᓇᐅᔭᓕᐅᕋᓱᖕᓂᕐᒧᑦ ᐱᕙᓪᓕᐊᓂᕐᒧᓪᓗ, ᐊᑑᑎᖃᑦᑎᐊᖅᑐᓂᒃ ᐊᒻᒪ ᑕᑎᒋᔭᒃᓴᐅᔪᓂᒃ ᑐᙵᕕᓕᖕᓂᒃ;
	2. ᐸᕐᓇᐃᕙᒡᓗᑎᒃ ᐊᑐᐃᓐᓇᕈᖅᑎᑦᑎᕙᒡᓗᑎᓪᓗ ᓄᓇᕘᒧᑦ ᐊᑯᓂᐅᔪᒃᑯᑦ ᐱᔭᐅᔭᕆᐊᓕᖕᓂᒃ ᐊᑭᑐᓗᐊᙱᓪᓗᑎᒃ ᐆᒻᒪᖅᑯᑎᑦ ᐃᓱᒪᒋᔭᐅᖁᓪᓗᒋᑦ ᓄᓇᕗᒻᒥ ᐱᔪᒥᒋᔭᖓᓂᒃ ᐱᐅᓯᒋᐊᖅᑕᐅᖁᓪᓗᒍ ᓇᖕᒥᓂᖅᓱᕈᓐᓇᕐᓂᖅ ᐆᒻᒪᖅᑯᑎᓂᒡᓗ ᐱᐅᖅᓱᐊᕐᓂᖅ ᐊᒻᒪ ᐆᒻᒪᖅᑯᑎᒋᔭᐅᔪᓐᓇᖅᑐᓂᒃ ᖃᐅᔨᓇᓱᒃᐸᒡᓗᑎᒃ;

…

1. ᐃᓚᖓ 7(e) ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦᑕ ᐱᖁᔭᖓᓂ ᐅᖃᖅᓯᒪᖕᒪᑦ, ᐊᓯᖏᓪᓗ, ᐱᔾᔪᑎᖏᑦ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᓄᓇᕗᒻᒥ (URRC) ᐅᖃᐅᔾᔨᒋᐊᕐᓗᑎᒃ ᒥᓂᔅᑕᒧᑦ ᑎᒃᑯᐊᖅᑕᐅᓯᒪᔪᒧᑦ ᐆᒻᒪᖅᑯᑎᓄᑦ ᐱᓪᓗᒍ ᐊᑐᖅᑎᑦᑎᓂᖅ ᐊᑭᓂᑦ ᐊᑭᓕᒐᒃᓴᓂᒃᓗ ᒪᓕᒃᓗᒍ ᐊᕕᒃᓯᒪᓂᖅ 11−ᒥ 18−ᒧᑦ (URRC−ᑯᑦ ᐱᖁᔭᖓᓂ).
2. ᑎᑎᕋᖅᓯᒪᓂᖓ 13(2) ᐅᑯᓇᓂ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦᑕ ᐱᖁᔭᖓᓂ ᐅᖃᖅᓯᒪᖕᒪᑦ, ᐊᓯᖏᓐᓂᒡᓗ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐃᓱᒪᒋᔭᖃᕐᓂᐊᖅᐳᑦ ᑕᒪᓐᓇ ᐊᑐᖅᑕᐅᖁᔭᐅᔪᖅ ᖃᔅᓯᐅᓂᕆᔭᖓ ᐊᑭᓕᕆᐊᖃᖅᐸᒃᑐᕐᓘᓐᓃᑦ ᐊᔾᔨᒌᒃᑎᑦᑎᒐᓗᐊᕐᒪᖔᑦ ᑐᑭᖃᑦᑎᐊᕐᒪᖔᓪᓗ, ᐃᓱᒪᒃᓴᖅᓯᐅᕈᑎᖃᕐᓗᓂ:
	1. ᐊᑭᖏᑦ ᐱᔨᑦᑎᕋᕐᓂᕐᒧᑦ, ᐃᓚᐅᓪᓗᑎᒃ ᑐᕌᖓᔪᑦ ᑮᓇᐅᔭᓕᕆᓂᕐᒧᑦ ᐊᑭᖏᑦ.
	2. ᐊᓯᖏᑦ ᐱᔾᔪᑎᑦ ᐋᖅᑭᒃᓯᒪᔪᑦ ᒪᓕᒐᒃᓴᖏᓐᓂ ᑲᔪᓯᑎᑕᐅᔪᓂ ᐊᕕᒃᓯᒪᓂᖅ 6 (ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᖁᔭᖓᓐᓂ).
3. ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᓯᑎᐱᕆ 22, 2022−ᒥᒃ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᓇᔪᓚᐅᖅᐳᖅ ᒥᓂᔅᑕᒧᑦ ᑲᒪᒋᔭᒃᓴᖃᖅᑎᑕᐅᔪᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᒃ ᐊᖏᖅᑕᐅᔪᒪᓪᓗᑎᒃ ᐱᔪᒪᓯᒪᓂᕐᒥᓂᒃ ᐊᓯᔾᔨᕆᐊᖅᓯᔪᒪᓪᓗᑎᒃ ᐊᒥᐊᒃᑯᓂᒃ ᐅᖅᑰᓴᕐᓂᕐᒧᑦ ᖃᔅᓯᑐᖅᑎᑕᐅᔪᓂᒃ ᐊᑐᖅᑕᐅᕙᒃᑐᓂᒃ ᐊᑭᓕᒐᒃᓴᙳᖅᑎᑦᑎᔾᔪᑕᐅᓪᓗᑎᒃ ᐊᕕᒃᓯᒪᓂᕐᒥ ᐅᖅᑰᓴᐅᑎᖃᖅᐸᖕᓂᖏᓐᓄᑦ ᐊᑐᖅᑎᐅᕙᒃᑐᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ ᐊᖏᖅᑕᐅᖁᔨᓪᓗᑎᒃ ᐊᑭᒃᖠᒋᐊᖅᑕᐅᖁᓪᓗᒍ ᐊᑭᖓᓄᑦ ᐱᔾᔪᑕᐅᔪᖅ ᒫᓐᓇ ᐊᖏᖅᑕᐅᓚᐅᖅᑐᖅ ᐊᑭᖓ 90%−ᒥ 75%−ᒧᑦ ᐱᒋᐊᕐᓗᒍ ᑎᓯᐱᕆ 1, 2022−ᒥ. ᑎᑎᖃᑎᒍ ᐅᓪᓗᖓ ᓯᑎᐱᕆ 23, 2022, ᒥᓂᔅᑕ ᑲᒪᒋᔭᓕᒃ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓂᑦ (QEC) ᑐᒃᓯᕋᓚᐅᕐᒪᑦ ᐅᖃᐅᔾᔭᐅᒋᐊᕈᒪᓪᓗᓂ ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ (URRC) ᑐᕌᖓᔪᓂᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑎᖓᑕ ᑐᒃᓯᕋᐅᑎᖏᓐᓄᑦ ᓂᕆᐅᒋᔭᐅᔪᒥ 45−ᓄᑦ ᐅᓪᓗᓄᑦ ᐃᓂᒃᓴᐅᔪᒥᑦ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ (URRC) ᐃᓱᒪᒃᓴᖅᓯᐅᕈᑎᒋᑎᓪᓗᓂᒋᑦ ᑕᒪᑯᐋ ᐱᓕᕆᐊᖑᔪᑦ ᐋᖅᑭᒃᑕᐅᓯᒪᔪᑦ ᑕᕝᕙᓂ ᐅᓂᒃᑳᓕᐊᖑᓯᒪᔪᒥ.
4. ᐱᓗᐊᙳᐊᖅᑐᑦ ᑐᒃᓯᕋᐅᑎᒥᑦ
5. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᕐᖢᑎᒃ ᐊᖏᖅᑕᐅᓂᕐᒥᒃ ᐋᖅᑭᒋᐊᕐᓗᒍ ᐊᒥᐊᒃᑯᕐᓗᑯᐃᑦ ᐅᖅᑰᓴᐅᑎᑦ ᐊᑭᖏᓐᓄᑦ ᐊᑐᖅᑕᐅᕙᒃᑐᖅ ᐊᑭᓕᒐᒃᓴᙳᖅᑎᑦᑎᓗᑎᒃ ᓄᓇᓕᖕᓂ ᐊᕕᒃᑐᖅᓯᒪᓂᐅᔪᓂ ᐅᖅᑰᓴᐅᑎᓄᑦ ᐊᑐᖃᑦᑕᖅᑐᓂ ᐊᑐᖅᑎᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ ᐊᖏᖅᑕᐅᖁᔨᓪᓗᑎᒃ ᐊᑭᒃᖠᒋᐊᖅᑕᐅᖁᓪᓗᒍ ᐊᑭᖓᓄᑦ ᐱᔾᔪᑕᐅᔪᖅ ᒫᓐᓇ ᐊᖏᖅᑕᐅᓚᐅᖅᑐᖅ ᐊᑭᖓ 90%−ᒥ 75%−ᒧᑦ ᐱᒋᐊᕐᓗᒍ ᑎᓯᐱᕆ 1, 2022−ᒥ.
6. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐊᐅᓚᑦᑎᕗᑦ DHS−ᓂᒃ ᖁᕐᓗᖅᑐᕐᒥ, ᐊᕐᕕᐊᓂ, ᐸᖕᓂᖅᑑᒥ, ᐃᖃᓗᖕᓂ, ᑲᖏᖅᖠᓂᕐᒥ ᐊᒻᒪ ᓴᓂᑭᓗᐊᕐᒥ ᐃᓕᐅᖅᑲᖅᑕᐅᓛᖅᖢᑎᒃ ᐊᑐᓕᖅᑎᑦᑎᓛᖅᖢᑎᒡᓗ DHS−ᓂᒃ ᑕᓗᕐᔪᐊᕐᒥ 2022−ᒥ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᑎᑦᑎᓪᓗᑎᒃ DHS ᑕᐃᔭᐅᒐᔪᒃᑭᓪᓗᓂ ᐊᒥᐊᒃᑯᕐᓗᑯᐃᑦ ᐅᖅᑰᓴᐅᑎᓄᑦ ᐅᑎᖅᑎᑦᑎᓂᕐᒥᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᓂᓯᓚᐅᖅᐳᑦ 19-ᓂᒃ DHS-ᓂᒃ ᐊᑭᓕᖅᓱᐃᔨᖃᕐᓂᖏᓐᓂᒃ ᖁᓛᓂ ᑕᐃᔭᐅᓯᒪᔪᓂᒃ ᓄᓇᓕᖕᓂ.
7. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᑎᑦᑎᓪᓗᑎᒃ ᐊᑐᕐᓂᑯᓂᑦ ᐱᓪᓗᒍ ᐊᒥᐊᒃᑯᕐᓗᑯᐃᑦ ᐅᖅᑰᓴᐅᑎᑦ ᐊᑭᖏᓐᓄᑦ ᐋᖅᑭᒃᓯᒪᔪᖅ. ᐊᒥᐊᒃᑯᕐᓗᑯᐃᑦ ᐆᖅᑰᓴᐅᑎᓄᑦ ᐊᑭᖏᑦᑕ ᐋᖅᑭᒃᓯᒪᓂᖓ ᐊᖏᖅᑕᐅᓚᐅᖅᑐᖅ ᒥᓂᔅᑕᒧᑦ ᒪᓕᒃᖢᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ 2004-05 ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᒻᒥᑦ ᐊᑐᖅᑕᐅᓯᒪᓕᖅᖢᓂᓗ ᑕᐃᒪᙵᓂᑦ ᒪᕐᕉᖕᓂᒃ ᑭᑭᑕᐅᔪᖃᕈᓐᓇᖅᖢᓂ[[1]](#footnote-1).
8. ᑐᓴᕆᐊᕐᕕᐅᓂᐊᕐᓗᓂ, ᐊᖏᖅᑕᐅᓯᒪᔪᖅ ᐊᒥᐊᒃᑯᕐᓗᑯᐃᑦ ᐆᖅᑰᓴᐅᑎᑦ ᐊᑭᖏᑦ ᐋᖅᑭᒃᓯᒪᔪᑦ ᐊᑖᓂ:

ᐅᖅᑰᓴᐅᑎᑦ kWh ᐊᑭᖓ = ᐊᑭᖓᓄᑦ ᐱᔾᔪᑕᐅᔪᖅ X ᐅᖅᓱᐊᓗᖕᒧᑦ ᐊᑭᖓ X ᐆᒻᒪᖅᑯᑎᖃᖅᑎᑦᑎᔨᓄᑦ ᐊᑐᖅᑕᐅᑦᑎᐊᖅᑐᑦ

 ᐅᖅᑰᓴᐅᑎᒋᔪᓐᓇᖅᑕᖅ (kWh/L) X ᐊᕐᕌᒍᓕᒫᒧᑦ ᐅᖅᑰᓴᐅᑕᐅᓲᖅ

ᐃᓛᒃᑰᖅᑐᑦ ᐊᓯᔾᔨᖅᑕᕐᓂᖏᑦ ᐃᒪᓐᓇ ᐋᖅᑭᒃᑕᐅᓯᒪᕗᑦ:

ᐊᑭᒋᔭᓄᑦ ᐱᔾᔪᑕᐅᕙᒃᑐᑦ 90%

ᐅᖅᓱᐊᓘᑉ ᐊᑭᖓ ᓄᓇᓕᖕᓂ ᐃᒐᓯᐅᑎᓄᑦ ᐅᖅᓱᐊᓗᖕᒧᑦ ᐊᑭᖓ

ᐆᒻᒪᖅᑯᑎᖃᖅᑎᑦᑎᔨᑦ ᐊᑑᑎᖃᑦᑎᐊᕐᓂᖏᑦ (ETS) 95%

ᐲᔭᐃᕝᕕᐅᓯᒪᓪᓗᑎᒃ ᐅᖅᑰᓂᕐᒧᑦ ᐃᓗᓕᖏᑦ 9.79 kWh/ᓖᑕ

ᐊᕐᕌᒍᓕᒫᒧᑦ ᐅᖅᑰᓴᐅᑕᐅᓲᖅ 0.70

1. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᓂᓯᓚᐅᖅᐳᑦ 2009-ᒥ ᖃᓂᒋᔮᓂᓘᓐᓃᑦ DHS-ᒧᑦ ᐊᑭᓕᖅᓱᐃᔨᑦ ᑐᒃᓯᕋᓚᐅᖅᐳᑦ ᐅᖅᑰᓴᐅᑎᖃᐅᑎᖏᑦ ᐲᖅᑕᐅᖁᓪᓗᒋᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐃᓚᓯᓚᐅᖅᐳᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ ᐊᒥᐊᒃᑯᕐᓗᑯᓂᑦ ᐅᖅᑰᓴᐅᑎᓄᑦ ᓂᐅᕐᕈᑕᐅᔪᓂᑦ ᐅᓄᕈᓐᓃᕆᐊᖅᓯᒪᓕᕐᓂᖏᓐᓂᒃ $2.4 ᒥᓕᐊᓂᒃ 2008/09−ᒥ $0.5 ᒥᓕᐊᓐ ᖃᓂᒋᔮᓂ 2020/21−ᒥ.
2. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᖃᓚᐅᖅᐳᑦ ᐱᔾᔪᑕᐅᔪᑦ ᐅᓄᕈᓐᓃᖅᐹᓪᓕᕈᑕᐅᓲᑦ ᓂᐅᕐᕈᑕᐅᔪᓄᑦ ᐅᑯᓂᖓ ᐃᓚᖃᖅᐳᑦ: ᐃᑲᔫᑕᐅᓪᓗᐊᑕᖅᑐᖅ ᓂᕆᐅᓇᙱᑦᑐᒧᑦ ᐱᔨᑦᑎᕋᐅᑎᒧᑦ ᑲᔪᓯᑎᑕᐅᖏᓐᓇᕐᓂᐊᕋᓱᒋᔭᐅᙱᖦᖢᓂ; ᑮᓇᐅᔭᑎᒍᑦ ᐃᑲᔪᖅᑕᐅᓂᖃᙱᓪᓗᓂ DHS-ᒧᑦ ᐋᖅᑭᐅᒪᔪᒥᑦ; ᐊᓯᔾᔨᕐᓂᖏᑦ ᐅᖅᑰᓴᐅᑎᑦ ᐅᖅᓱᐊᓗᐃᑦ ᐊᑭᖏᑦ; ᐱᓕᕆᔾᔪᑎᑦ ᖃᒥᙶᖅᑎᑕᐅᖃᑦᑕᖅᐳᑦ ᓴᓇᔭᐅᒃᑲᓐᓂᕆᐊᖃᕐᓂᖏᓐᓄᑦ ᐋᖅᑭᒃᓱᖅᑕᐅᑎᓪᓗᒋᓪᓗ.
3. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᓂᓯᓚᐅᖅᐳᑦ ᒥᒃᖠᒋᐊᖅᑕᐅᖁᓪᓗᒍ 90%−ᒥ ᐊᑭᖓ ᐱᔾᔪᑕᐅᓗᓂ ᐸᐸᓐᓂᐊᕐᓗᒋᑦ ᐊᒻᒪ ᐱᔪᒃᓯᓕᖅᑎᓐᓇᓱᒡᓗᒋᑦ ᓄᑖᑦ DHS−ᒧᑦ ᐊᑭᓕᖅᓱᐃᔨᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᒃᓯᕋᓚᐅᖅᑐᑦ 75%-ᒥᑦ ᐊᑭᖓᓄᑦ ᐱᔾᔪᑕᐅᔪᒥ ᓈᒻᒪᒃᑐᒥ ᓲᖃᐃᒻᒪ ᖃᔅᓯᑲᓪᓚᑦ ᐅᖅᑰᓴᐅᑎᓄᑦ ᐱᖁᑎᑦ ᐅᔾᔨᕐᓇᖅᑐᒥᒃ ᐊᑭᒃᖠᒋᐊᖅᑕᐅᓲᖑᖕᒪᑕ ᐅᕝᕙᓘᓐᓃ ᒐᕙᒪᒃᑯᓐᓂ ᐃᑲᔫᓯᐊᓲᖑᖕᒪᑕ ᐋᖅᑭᒋᐊᕈᑕᐅᓂᐊᖅᑐᓄᑦ ᐊᑭᑐᔫᑎᓄᑦ ᐊᑭᒋᑎᑕᓄᑦ ᐱᖁᑎᓄᑦ.
4. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ ᐊᑭᒃᖠᒋᐊᖅᑎᑦᑎᔪᒪᓪᓗᑎᒃ ᐊᑭᖏᓐᓂᒃ ᑕᒪᐃᓐᓄᑦ DHS-ᒧᑦ ᐊᑭᓕᖅᓱᐃᔨᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓇᓚᐅᑦᑖᓚᐅᖅᐳᑦ ᐊᑭᒃᖠᒋᐊᖁᔭᐅᔪᒪᔪᖅ ᐃᒪᐃᓕᖓᓕᕈᑕᐅᓇᔭᕐᓂᖓᓂᒃ ᑮᓇᐅᔭᖅᑖᕆᔭᐅᕙᓪᓕᐊᔪᓂᒃ ᒥᒃᖠᒋᐊᕈᑕᐅᓗᓂ $100-150,000-ᐸᓗᖕᓂᒃ ᐊᕐᕌᒍᑕᒫᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓇᓚᐅᑦᑖᖅᓯᒪᕗᑦ ᑮᓇᐅᔭᖅᑖᕆᔭᐅᒃᑲᓐᓂᕋᔭᖅᑐᑦ ᓄᑖᓂᒃ DHS-ᑯᓐᓂ ᐊᑭᓕᖅᓱᐃᔨᓂᒃ ᐊᒻᒪ ᐊᑦᑕᑕᖅᑎᑕᐅᒃᑲᓐᓂᕐᓗᑎᒃ ᐆᒻᒪᖅᑯᑎᖃᖅᑏᑦ ᖄᖏᐅᑎᓇᔭᕐᓂᖏᓐᓂᒃ ᒥᒃᖠᒋᐊᖅᑕᐅᓯᒪᔪᓂᒃ ᑮᓇᐅᔭᖅᑖᕆᔭᐅᕙᓪᓕᐊᔪᓂᒃ ᐊᑭᒋᑎᑕᐅᔪᒧᑦ.
5. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᖃᓚᐅᖅᐳᑦ ᐊᓯᔾᔨᕆᓂᖅ ᐊᒥᐊᒃᑯᓄᑦ ᐆᖅᑰᓴᐅᑎᓄᑦ ᖃᔅᓯᑐᖅᑎᑕᐅᔪᓄᑦ ᐊᑐᖅᑕᐅᕙᒃᑐᒧᑦ ᐊᒃᑐᖅᓯᓇᔭᙱᓐᓂᖓᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐆᒻᒪᖅᑯᒻᒧᑦ ᐊᑐᖅᑎᐅᕙᒃᑐᓄᑦ ᐃᒪᐃᓐᓂᖓᓄᑦ, ᐊᒥᐊᒃᑯᕐᓗᑯᐃᑦ ᐆᖅᑰᓴᐅᑎᓄᑦ−ᐊᒃᑐᐊᓂᓖᑦ ᐊᑭᑐᔪᓄᑦ, ᑮᓇᐅᔭᖅᑖᕆᔭᐅᕙᓪᓕᐊᔪᑦ ᐊᑭᓕᖅᓱᒐᒃᓴᐃᓪᓗ ᐃᓚᓕᐅᔾᔭᐅᓯᒪᙱᓚᑦ ᖁᓪᓕᖅ ᐊᐅᓚᔪᓐᓇᐅᑎᓕᕆᔨᒃᑯᑦ ᑎᒥᖁᑖᑕ ᑮᓇᐅᔭᖅᑖᕆᕙᓪᓕᐊᔭᕆᐊᖃᖅᑕᖏᓐᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᔾᔨᕆᔭᖃᓚᐅᖅᐳᑦ ᑕᒪᓐᓇ ᒪᓕᑦᑎᐊᕐᓂᖓᓂᒃ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦᑕ ᐅᓂᒃᑲᐅᓯᖓᓄᑦ ᐅᓪᓗᓕᖅᓯᒪᓪᓗᓂ ᕕᕗᐊᕆ 18, 2005−ᒥᒃ, ᒥᓂᔅᑕᐅᓪᓗ ᐊᑐᖁᔭᖓᓂᒃ ᕕᕗᐊᕆ 21, 2005−ᒥᑦ.
6. ᐱᓕᕆᕙᓪᓕᐊᓂᖅ
	1. ᐊᖏᔪᑦ ᐅᕝᕙᓗᓂᑦ ᒥᑭᔪᑦ ᑐᒃᓯᖃᐅᑎᑦ
7. ᐅᑯᓇᓂ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑕ (URRC) ᒪᓕᒐᖓᓂ, ᐃᒪᐃᓘᕆᐊᖃᒃᑎᑕᐅᖕᒪᑕ ᐅᑯᓇᖓᑐᐊᖅ ᐃᓱᒪᓕᐅᕈᑕᐅᔪᓐᓇᕐᓗᑎᒃ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᑐᐊᖏᓐᓂᑦ (URRC), ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐃᓱᒪᓕᐅᕈᑎᖃᕐᓂᐊᕐᒪᑕ ᐃᒪᖑᓂᐊᖅᐸᑕᓗᓂᑦ ᑐᒃᓯᕋᐅᑎ ᓇᓪᓕᐊᖑᓂᐊᕐᓗᓂ ᒥᑭᔫᓗᓂ ᐅᕝᕙᓗᓂᑦ ᐊᖏᔫᓗᓂ ᐊᑐᕈᑎᖃᕐᓂᐊᕐᓗᓂ ᐃᓱᒪᓕᐅᕈᑕᐅᓂᖓᓄᑦ ᓇᒻᒪᓈᕆᔭᕆᐊᖃᕐᓂᖏᓐᓄᑦ ᐱᓕᕆᐊᖑᓂᖏᓐᓂᑦ ᑐᒃᓯᕋᐅᑎᑦ; ᒥᑭᔪᖅ ᑐᒃᓯᕋᐅᑎ ᐱᔭᐅᑎᑦᑎᓱᖑᒻᒪ ᐱᕕᖃᑦᑎᑦᑎᔪᑎᒥᑦ ᑭᒡᓕᓕᓯᒪᓗᓂ 90 ᐅᓪᓗᓄᑦ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐅᖃᕆᐋᖅᑐᕐᓂᐊᕐᓗᑎᒃ ᑲᒪᒋᔭᓕᖕᒧᑦ ᒥᓂᔅᑕᒧᑦ ᐃᒫᖑᑎᓪᓗᒋᓪᓕ ᐊᖏᔪᖅ ᑐᒃᓯᕋᐅᑎ ᐱᔭᐅᑎᑦᑎᓲᖑᖕᒪᑦ ᐱᕕᖃᕐᓂᖓ ᑭᒡᓕᓕᓯᒪᓪᓗᓂ 150 ᐅᓪᓗᓄᑦ.
8. ᒥᓂᔅᑕ ᑐᒃᓯᕋᓚᐅᖅᑐᖅ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᐃᓱᒪᒋᔭᐅᖁᓪᓗᒍ ᐱᓇᔫᑎ 45 ᐅᓪᓗᐃᑦ ᐃᓗᐊᓂ, ᐱᓕᕆᕝᕕᖕᒥ ᕿᒥᕐᕈᔭᐅᓗᓂ. ᒥᓂᔅᑕ ᐅᖃᓚᐅᖅᐳᖅ ᒪᓕᒐᓕᐅᖅᑎᓕᒫᑦ ᐊᒻᒪ ᒪᐃᔭᓕᒫᑦ ᑭᒡᒐᖅᑐᐃᔪᑦ ᓄᓇᓕᖕᓂ ᒐᕙᒪᒋᔭᐅᔪᒥᑦ ᐅᖅᑰᓴᐅᑎᖃᖅᑐᑦ ᐃᓂᖃᖅᑐᑦ ᑐᓴᐅᒪᑎᑕᐅᓂᐊᖅᑐᑦ ᐱᓇᔫᑎᐅᑉ ᒥᒃᓵᓄᑦ. ᐊᒻᒪᓗᑦᑕᐅᖅ, ᖁᓪᓕᒃᑯᑦ ᑐᓂᓯᓚᐅᖅᑐᑦ ᑐᓂᓯᓇᔭᖕᓂᖏᓐᓂᑦ ᐊᔾᔨᖓᓂᑦ ᐱᓇᔫᑎᐅᑉ ᐊᒥᐊᒃᑯᓕᒫᓄᑦ ᐅᖅᑰᓴᐅᑎᓄᑦ ᐊᑭᓕᖅᓱᐃᕙᒃᑐᓄᑦ.
9. ᐃᓱᒪᒋᓪᓗᒍ ᐊᒃᑑᑎᔪᑦ ᐱᓇᔫᑎᒧᑦ ᐃᓱᓕᕝᕕᖃᖅᑐᑦ ᐊᒥᐊᒃᑯᕐᓗᑯᓄᑦ ᐅᖅᑰᓴᐅᑎᓄᑦ ᐊᑐᖅᑎᓄᑦ ᓄᓇᓕᖕᓄᓪᓗ ᐃᓂᖃᕐᕕᒋᔭᖏᓐᓂ, ᐃᒡᓗᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐃᓱᒪᒋᔭᖃᖅᑐᑦ ᐱᓇᔫᑎᖓ ᒥᑭᑦᑑᓂᖓᓂᒃ. ᐱᔭᕆᐊᖃᕐᓂᖅ ᑐᓴᖅᑕᐅᔪᒃᓴᓂᒃ ᐱᔪᒪᔾᔪᑕᐅᔪᓂᒃ (IRs−ᓂᒃ) ᑭᐅᔾᔪᑕᐅᔪᓂᒡᓗ ᐊᑐᖅᑕᐅᔪᓐᓇᖅᐳᑦ ᓇᐃᒡᓕᒋᐊᖅᓯᒪᔪᒃᑯᑦ ᐱᕕᒃᓴᒃᑯᑦ.
10. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᖃᐅᔨᓪᓗᑎᒃ 45−ᓄᑦ ᐅᓪᓗᓄᑦ ᐃᓱᓕᕝᕕᒃᓴᖓ ᑐᓂᓯᓂᕐᒧᑦ ᐅᓂᒃᑳᒥᒃ ᑲᒪᒋᔭᖃᖅᑐᒧᑦ ᒥᓂᔅᑕᒧᑦ ᓄᕕᐱᕆ 7, 2022−ᒥ ᐊᒻᒪ ᐱᓪᓗᒍ ᓱᒃᑲᒃᑎᒋᐊᖅᓯᒪᓂᖓ ᐊᒻᒪ ᑐᐊᑦᑐᑯᓘᓂᖓ ᐱᔾᔪᑎᖓ ᑐᒃᓯᕋᖅᑕᖅ, ᒥᑭᓐᓂᖅᓴᑦ ᑲᑎᒪᔩᑦ ᓈᒻᒪᒐᔭᖅᑐᑦ ᐱᓕᕆᐊᖃᕐᓗᑎᒃ ᕿᒥᕐᕈᓂᕐᒥ. ᑲᑎᒪᔨᐅᖃᑕᐅᔪᓂᒃ ᒪᕐᕉᖕᓂ ᐃᓱᒪᒋᔭᐅᓚᐅᖅᐳᖅ ᓈᒻᒪᖕᓂᖓᓂᒃ ᐃᓱᒪᒋᔭᐅᖁᓪᓗᒍ ᐱᓇᔫᑦ ᐋᖅᑭᒃᑕᐅᓪᓗᓂᓗ ᑲᑎᒪᑎᑦᑎᔨᒧᑦ ᒪᓕᒡᓗᒍ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐱᖁᔭᖓ ᐊᒡᒍᖅᓯᒪᓂᓕᒃ 6 (2.1) (b).
	1. ᐃᓄᓕᒫᑎᒍᑦ ᐱᕙᓪᓕᐊᓂᖅ
11. ᑐᙵᕕᒋᓪᓗᒋᑦ ᐊᖏᖅᓯᒪᓂᖏᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᒥᓂᔅᑕᓗ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᐃᓐᓇᐅᑎᑦᑎᓚᐅᙱᑦᑐᑦ ᖃᐅᔨᒃᑲᐃᔾᔪᑎᒥᑦ ᑐᒃᓯᕋᐅᑎᒥᑦ. ᐃᒪᓐᓇᖔᕐᓕ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑕᑎᖃᓚᐅᖅᐳᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐱᓇᔪᒃᑕᖏᓐᓂᒃ ᐊᒻᒪ ᒥᓂᔅᑕ ᓇᓗᓇᐃᖅᓯᖁᓪᓗᒋᑦ ᐊᒃᑐᖅᑕᐅᔪᑦ ᐱᓕᕆᔨᑦ ᑐᓴᐅᒪᑎᑕᐅᑦᑎᐊᖁᓪᓗᒋᑦ ᐋᖅᑭᒋᐊᖅᑕᐅᖁᔭᐅᔪᒥᑦ ᐅᖅᑰᓴᐅᑎᑦ ᐊᑭᖏᓐᓂᒃ.
12. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᑐᒃᓯᕋᓚᐅᖅᑐᑦ ᑐᓴᐅᒪᔾᔪᑎᒃᓴᒃᑲᓐᓂᕐᓂᒃ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓂᑦ (QEC) ᑐᒃᓯᕋᐅᑎᓅᖓᔪᓂᑦ. ᓯᑎᐱᕆ 28, 2022−ᒥ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑐᓂᓯᓚᐅᖅᑐᑦ ᑐᓴᖅᑕᐅᑎᑦᑎᔾᔪᑎᓂᑦ ᑐᒃᓯᕋᐅᑎᓂᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᐅᓚᐅᖅᐳᑦ IRs−ᓄᑦ URRC−ᑯᓐᓂᑦ ᐅᑐᐱᕆ 17, 2022−ᖑᑎᓪᓗᒍ.
13. ᕿᒥᕐᕈᔭᐅᓂᖓ ᑐᒃᓯᕋᐅᑎᐅᑉ
14. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᖃᐅᔨᑎᑦᑎᓪᓗᑎᒃ ᐱᓇᔫᑎᐅᔪᒥ ᒥᒃᖠᒋᐊᕐᓂᕐᒧᑦ ᐊᑭᖏᑕ ᐃᓗᓕᖏᓐᓂ ᐃᓗᐊᓂ ᐅᖅᑰᓴᐅᑎᐅᑉ ᐊᑭᖏᓐᓄᑦ ᐋᖅᑭᒃᓯᒪᔪᒥ 90%−ᒥ 75%−ᒧᑦ, ᐊᑐᓕᖅᑎᑕᐅᓂᕐᒧᑦ ᐅᓪᓗᖓᓂ ᑎᓯᐱᕆ 1, 2022−ᒥᑦ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᖃᐅᔨᑎᑦᑎᒋᓪᓗᑎᒃ ᐱᓇᔫᑎ ᐃᓚᐅᑎᑦᑎᖕᒥᔪᖅ ᓇᓗᓇᐃᔭᐅᑎᓂᒃ ᐱᓪᓗᒍ DHS ᐊᒻᒪ ᐅᖅᑰᓴᐅᑎᑦ ᐊᑭᖏᓐᓄᑦ ᐋᖅᑭᒃᓯᒪᔪᓂ, ᑮᓇᐅᔭᑎᒍᑦ ᐊᒃᑐᐃᔾᔪᑎᑦ ᒥᒃᖠᒋᐊᖅᑎᓪᓗᒍ ᐊᑭᖓ, ᐊᒻᒪᓗᑦᑕᐅᖅ ᖁᓪᓕᒃᑯᑦ ᐱᔾᔪᑎᖏᑦ ᑐᒃᓯᕋᕐᓂᕐᒧᑦ ᒥᒃᖠᒋᐊᕈᑎᒥᒃ ᐊᑭᓄᑦ ᐱᔾᔪᑎᒧᑦ ᐱᔾᔪᑎᖓᓗ ᐊᓯᔾᔨᖅᑐᒧᑦ 75% ᐊᑭᖏᓐᓄᑦ ᐱᔾᔪᑎᒧᑦ. ᐊᒻᒪ ᓱᓕ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᓂᓯᓚᐅᖅᐳᑦ ᐋᖅᑭᒋᐊᖅᑕᐅᓂᖓᓂ ᐅᖅᑰᓴᐅᑎᑦ ᐊᑭᖏᓐᓄᑦ ᐋᖅᑭᒃᑕᐅᓯᒪᔪᑦ ᐊᒃᑐᐃᔾᔪᑕᐅᓇᔭᙱᓐᓂᖓᓂᒃ ᐆᒻᒪᖅᑯᑎᓄᑦ ᐊᑭᓕᖅᓱᐃᔨᓄᑦ ᐃᒪᐃᓐᓂᖓᓄᑦ ᐊᒥᐊᒃᑯᕐᓗᑯᐃᑦ ᐆᖅᑰᓴᐅᑎᓄᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ ᐊᒻᒪ ᐊᑭᓕᖅᓱᕆᐊᓖᑦ ᐃᓚᓕᐅᔾᔭᐅᙱᑦᑐᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐆᒻᒪᖅᑯᑎᓄᑦ ᑮᓇᐅᔭᖅᑖᕆᔭᐅᕙᓪᓕᐊᔪᓄᑦ ᐱᔭᐅᔭᕆᐊᓕᖕᓄᑦ.
15. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᑐᑭᓯᔪᑦ ᐱᓇᔫᑎ ᖁᓪᓕᒃᑯᓐᓂ ᕿᒥᕐᕈᓂᕐᒥᓗ ᑐᒃᓯᕋᖅᑕᖅ ᒥᓂᔅᑕᒧᑦ ᑐᕌᒐᖃᓪᓗᐊᑕᖅᖢᑎᒃ ᒥᒃᖠᒋᐊᖅᑎᑦᑎᓂᕐᒥᒃ ᐊᑭᖓᑕ ᐃᓗᓕᖓᑕ ᐃᓗᐊᓂ ᐅᖅᑰᓴᐅᑎᐅᑉ ᐊᑭᖏᓐᓄᑦ ᐋᖅᑭᒃᓯᒪᔪᒥ.
16. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᑐᙵᕕᖃᖅᑐᑦ ᕿᒥᕐᕈᓂᖏᓐᓂ ᑐᒃᓯᕋᐅᑎᒥ ᐱᔾᔪᑎᖏᓐᓂ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦᑕ ᐱᖁᔭᖓᓂ ᐊᒻᒪ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐱᖁᔭᖓᓂ. ᐃᓚᖓ ᐅᖃᐅᓯᐅᓯᒪᔪᖅ ᑐᕌᒐᕆᔭᐅᔪᖅ ᖁᓪᓕᖅ ᐊᐅᓚᔪᓐᓇᐅᑎᓕᕆᔨᒃᑯᑦ ᑎᒥᖁᑖᑕ ᐱᖁᔭᖓᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ "ᐸᕐᓇᐃᓗᑎᒃ ᐱᑎᑦᑎᓗᑎᒡᓗ ᓄᓇᕗᒻᒥᐅᑦ ᐊᕗᖓᑲᓪᓚᒃ ᐱᔭᕆᐊᖃᖅᑕᖏᓐᓂᒃ ᐊᑭᑐᓗᐊᙱᑦᑐᓂᒃ ᐆᒻᒪᖅᑯᒻᒥᒃ, ᐃᓱᒪᒃᓴᖅᓯᐅᕈᑎᖃᕐᓗᑎᒃ ᓄᓇᕗᒻᒥᐅᑦ ᐱᔪᒪᓂᕆᔭᖓᓂᒃ ᐱᐅᓯᒋᐊᖅᑎᑦᑎᔪᒪᓪᓗᑎᒃ ᐆᒻᒪᖅᑯᒻᒥᒃ ᓇᖕᒥᓂᖅᓱᕈᓐᓇᕐᓂᕐᒥᒃ ᐊᑐᓗᐊᕈᓐᓃᕈᒪᓂᕐᒧᓪᓗ ᐆᒻᒪᖅᑯᒻᒥᒃ ᐆᒻᒪᖅᑯᒻᒧᓪᓗ ᐊᑐᖅᑕᐅᔪᓐᓇᖅᑐᓂᒃ". ᐃᓚᖓᑦᑕᐅᖅ ᐅᖃᐅᓯᐅᓯᒪᔪᖅ ᑐᕌᒐᕆᔭᐅᔪᖅ "ᐆᒻᒪᖅᑯᑎᖃᖅᑎᑦᑎᔨᐅᓗᑎᒃ, ᐊᓯᔾᔨᖅᓱᐃᓗᑎᒃ, ᑐᓂᐅᖅᑲᐃᕙᒡᓗᑎᒃ, ᓯᐊᒻᒪᒃᑎᕆᓗᑎᒃ, ᓴᖅᑭᑦᑎᓗᑎᒃ, ᓂᐅᕐᕈᑎᖃᕐᓗᑎᒃ ᐊᒻᒪ ᐆᒻᒪᖅᑯᑎᖃᖅᑎᑦᑎᓗᑎᒃ ᐊᑦᑕᕐᓇᙱᑦᑐᓂᒃ, ᑮᓇᐅᔭᓕᐅᕋᓱᖕᓂᕐᒧᑦ ᐱᕙᓪᓕᐊᓂᕐᒧᓪᓗ, ᐊᑑᑎᖃᑦᑎᐊᖅᑐᓂᒃ ᐊᒻᒪ ᑕᑎᒋᔭᒃᓴᐅᔪᓂᒃ ᑐᙵᕕᓕᖕᓂᒃ". ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓯᒪᔪᑦ ᑐᒃᓯᕋᐅᑎᒥᑦ ᒥᑭᓪᓕᕚᓪᓕᑎᑦᑎᓂᕐᒥᑦ ᐊᑭᖏᓐᓂᑦ ᑖᒃᑯᐊ ᒪᕐᕉᒃ ᑐᕌᒐᐃᑦ ᐃᓱᒪᒋᓗᒋᑦ.
17. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᖃᐅᔨᑎᑦᑎᓪᓗᑎᒃ ᐊᒥᐊᒃᑯᕐᓗᑯᐃᑦ ᐅᖅᑰᓴᐅᑎᑦ ᐊᐅᓚᐅᑎᖃᕐᕕᖕᓂ ᐃᓱᒪᒋᔭᐅᒐᔪᒃᑐᑦ 'ᐊᑐᕈᓐᓃᕐᓗᓂ' ᐅᑎᖅᑎᑕᐅᓗᓂᓗ ᐱᑎᓪᓗᒍ DHS−ᒥᒃ ᐃᑲᔫᑎᖃᕐᓂᖓᓂᒃ ᑐᕌᒐᕐᒧᑦ ᐊᑐᓗᐊᖅᑕᐃᓕᓂᕐᒥᒃ ᐆᒻᒪᖅᑯᑎᒥᒃ ᐆᒻᒪᖅᑯᑎᒥᒃᓗ ᐱᑕᖃᖅᑐᓂᑦ. ᐊᑐᕐᓂᖅ DHS-ᓂᒃ ᒥᒃᖠᒋᐊᖅᑎᑦᑎᔪᖅ ᐊᖏᓂᖓᓂᒃ ᐅᖅᑰᓴᐅᑎᐅᑉ ᐅᖅᓱᖓᓂᒃ ᐊᑐᖅᑕᐅᓇᔭᖅᑐᖅ DHS-ᒧᑦ ᐊᑭᓕᖅᓱᐃᔪᓄᑦ.
18. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᖕᒥᔪᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓂᐅᕕᐊᒃᓴᖃᕐᓂᕐᒥᑦ ᐊᑐᐃᓐᓇᐅᑎᑦᑎᓂᕐᒥᓪᓗ ᐆᒻᒪᖅᑯᑎᓂᑦ ᐊᑦᑕᕐᓇᙱᑦᑐᒥᑦ, ᒪᑭᒪᔾᔪᑎᓂᑦ, ᑲᔪᓯᓂᖃᑦᑎᐊᖅᑐᒥᑦ ᑕᑎᒋᔭᒃᓴᓂᓪᓗ ᑐᙵᕕᖃᕐᓂᕐᒥᑦ. ᑕᒪᕐᒥᑲᓴᑦ ᕿᒥᕐᕈᓂᐅᔪᑦ ᐱᔾᔪᑎᖃᓚᐅᖅᐳᑦ ᑮᓇᐅᔭᓕᐅᕈᓐᓇᕐᓂᕐᒧᑦ ᐊᒻᒪᓗ ᐃᖢᐊᖅᑐᒃᑯᑦ ᐱᔾᔪᑕᐅᔪᓂ ᑐᒃᓯᕋᐅᑕᐅᔪᒥ ᒥᒃᖠᒋᐊᕐᓂᕐᒧᑦ ᐊᑭᐅᔪᓄᑦ ᐱᔾᔪᑕᐅᔪᓂ, ᓇᓗᓇᐃᖅᓯᓪᓗᓂ DHS-ᑯᑦ ᑲᔪᓯᔭᕆᐊᖃᕐᓂᖓᓂ ᐊᒻᒪᓗ/ᐅᕝᕙᓘᓐᓃᑦ ᐊᖏᒡᓕᒋᐊᕐᓂᖓᓂ ᐱᓕᕆᐊᖑᔪᓐᓇᑐᐊᖅᐸᑦ ᑮᓇᐅᔭᓕᐅᕈᓐᓇᕐᓂᕐᒧᑦ ᐊᒻᒪᓗ ᐃᖏᕐᕋᑦᑎᐊᖅᑐᒃᑯᑦ.
19. ᐆᖅᑯᓴᐅᑎᐅᑉ ᐊᑭᖓ ᕿᒥᕐᕈᔭᐅᓯᒪᙱᑦᑐᖅ ᑕᐃᒪᙵᓂᑦ 2004-05 ᐊᒻᒪᓗ 2010-11 ᐆᒻᒪᖅᑯᑎᑦ ᐊᑭᖏᓐᓂᒃ ᑐᒃᓯᕋᐅᑎᖏᓐᓂᒃ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᑐᒃᓯᕋᖅᖢᑎᒃ ᓇᓗᓇᐃᔭᐅᑎᒃᑲᓐᓂᕐᓂᒃ ᖁᓪᓕᒃᑯᓐᓂ ᑐᑭᓯᑦᑎᐊᒃᑲᓐᓂᕈᒪᓪᓗᑎᒃ ᐅᖅᑰᓴᐅᑎᑦ ᐊᑭᖏᓐᓄᑦ ᐋᖅᑭᒃᓯᒪᔪᒥᒃ (ᐃᓄᖕᒧᓪᓗ ᐊᔾᔨᒌᖏᓐᓂᖏᑦ), ᑮᓇᐅᔭᑎᒍᑦ ᖃᓄᐃᓕᖓᔾᔪᑎᑦ ᒥᒃᖠᒋᐊᖅᑐᒧᑦ ᐊᑭᖏᓐᓄᑦ ᐱᔾᔪᑕᐅᔪᒧᑦ 75% (ᐱᓪᓗᒋᑦ ᑕᒪᒃᑮ ᑮᓇᐅᔭᖅᑖᕈᑎᒃᓴᑦ ᐊᓯᐅᔨᔭᐅᔪᑦ ᒥᒃᖠᒋᐊᖅᑐᒧᑦ ᐊᑭᓄᑦ, ᐊᒻᒪ ᑮᓇᐅᔭᖅᑖᕈᑎᒃᓴᐅᔪᓐᓇᖅᑐᑦ ᐊᒥᓱᕈᕆᐊᕐᓗᑎᒃ ᐅᓄᖅᓯᒋᐊᖅᑐᓂᑦ ᓂᐅᕕᐊᒃᓴᓂᑦ ᓄᑖᓄᑦ ᐱᑕᕐᑳᓂᒃᑐᓄᓪᓗ ᐊᑐᖅᑎᓄᑦ), ᓇᓗᓇᐃᖅᑕᐅᓂᖓ ᑲᒪᒋᔭᐅᓂᖓ DHS ᐊᑭᑐᔫᑎᓄᑦ, ᑮᓇᐅᔭᓕᐊᓄᑦ ᐊᒻᒪ ᐊᑭᓕᕆᐊᓕᖕᓄᑦ.
20. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᑐᑭᓯᐅᒪᔪᑦ DHS ᐊᑐᐃᓐᓇᐅᑎᑕᐅᒋᐊᖏᑦ ᐱᐅᓂᖅᐹᒃᑯᑦ ᐱᒐᓱᐊᕐᓂᒃᑯᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ ᐱᔨᑎᓯᕋᕐᓂᓪᓚᕆᐅᙱᖦᖢᓂᓗ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᑐᑭᓯᐅᒪᖕᒥᔪᑦ ᐊᑭᖓ DHS−ᒧᑦ ᑐᙵᕕᖃᕐᓂᖓᓂᒃ ᓂᐅᕕᐊᒃᓴᑦ ᐊᑭᖏᓐᓂᒃ ᐱᔭᐅᖔᕈᓐᓇᖅᑐᓄᑦ ᐆᒻᒪᖅᑯᑎᓄᑦ (ᓲᕐᓗ ᐅᖅᑰᓴᐅᑎᒧᑦ ᐊᑭᖓ). ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᑎᑦᑎᓚᐅᕆᕗᖅᑕᐅᖅ 2014-ᒧᑦ ᐅᖃᖃᑎᒌᖕᓂᕐᒧᑦ ᑎᑎᕋᖅᓯᒪᔪᒥᒃ ᑭᐅᓯᔪᒪᓪᓗᑎᒃ IR URRC-QEC-1-1-ᒧᑦ ᕿᒥᕐᕈᐊᒃᑲᓐᓂᖅᖢᓂ ᐅᖅᑰᓴᕐᓂᕐᒧᑦ ᖃᔅᓯᑐᖅᑎᑕᐅᓂᖓᓄᑦ ᐊᑐᖅᑕᐅᕙᒃᑐᒥᒃ, ᐃᓚᖃᖅᖢᓂ ᐊᔾᔨᒌᙱᑦᑐᓂᒃ.
21. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦᑕ ᕿᒥᕐᕈᓂᖓ ᐊᑐᖅᑕᐅᖃᑦᑕᖅᑐᒥᒃ ᒪᓕᑦᑎᐊᖅᑐᖅ ᖁᓪᓕᒃᑯᑦ ᓇᖕᒥᓂᖅ ᕿᒥᕐᕈᔭᖏᓐᓂ. ᑭᐅᔪᒪᓪᓗᒍ URRC-QEC-1-1, ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑐᓂᓯᓚᐅᖅᐳᑦ ᐱᓕᕆᕙᓪᓕᐊᓕᕐᓂᖏᓐᓂᒃ ᑖᒃᑯᓇᓂᕐᒥᐅᑕᐅᙱᑦᑐᒥᒃ ᐅᖃᐅᔾᔪᐃᔨᒥᒃ ᕿᒥᕐᕈᐊᒃᑲᓐᓂᖁᓗᒍ ᐊᒥᐊᒃᑯᐃᑦ ᐆᖅᑰᒪᓂᕐᒧᑦ ᖃᔅᓯᑐᖅᑎᑕᐅᔪᓄᑦ ᐊᑐᖅᑕᐅᕙᒃᑐᖅ.
22. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ DHS−ᑯᓐᓂᑦ ᖃᔅᓰᓐᓇᕈᕆᐊᖅᓯᒪᓂᖏᓐᓂᑦ 2008/9-ᒥᓂᑦ (ᐱᒋᐊᖅᖢᓂ $2.4 ᒥᓕᐊᓐ 2008/9−ᒥ $0.5 ᒥᓕᐊᓐ−ᖏᓐᓇᕐᓄᑦ 2020/21−ᒥ). ᐊᐅᓚᔾᔪᑎᓄᑦ ᐊᑭᓕᖅᓱᕆᐊᓖᑦ $0.3 ᒥᓕᐊᓐ−ᖏᓐᓃᖃᑦᑕᖅᓯᒪᕗᑦ ᐊᕐᕌᒍᓕᒫᒧᑦ ᖃᖓᑦᑎᐊᓕᓴᐅᓛᖅ ᐅᑭᐅᑦ ᑕᓪᓕᒪᑦ ᐊᑐᖅᑎᓪᓗᒋᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ, ᑮᓇᐅᔭᓕᐊᑦ ᐅᓄᕈᓐᓃᖅᐹᓪᓕᖅᖢᑎᒃ $1.1 ᒥᓕᐊᓐ−ᒥ $0.5 ᒥᓕᐊᓐ−ᒧᑦ. ᑖᒃᑯᐊ ᑮᓇᐅᔭᓕᐊᖑᔪᑦ ᖄᖏᐅᑎᒃᐸᑕ ᐊᑭᒋᓇᔭᖅᑕᖓᓂᑦ DHS−ᑯᑦ ᐱᔨᑦᑎᕋᖕᓂᖏᓐᓂᑦ ᕿᓚᒻᒥᐅᔪᒃᑯᑦ ᑲᔪᓰᓐᓇᕆᐊᓕᒃ, ᑭᓯᐊᓂᓕ ᐃᓱᒫᓘᑎᖃᖅᑐᑦ ᑮᓇᐅᔭᓕᐊᑦ ᒥᒃᖠᒋᐊᖅᓯᒪᒻᒪᕆᖕᓂᖏᓐᓄᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᖏᖃᑎᖃᖅᑐᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᓄᐃᓕᐅᕆᐊᖃᕐᓂᖏᓐᓂᑦ ᐅᓄᖅᓯᑎᑦᑎᓂᕐᒥᑦ DHS ᑮᓇᐅᔭᖅᑖᕆᔭᐅᕙᓪᓕᐊᔪᓂᑦ ᐃᑲᔫᑎᖃᕐᓂᐊᕐᒪᑦ ᐊᑭᑐᔫᑎᓄᑦ ᐅᑎᖅᑎᑕᐅᓂᖏᓐᓄᑦ ᑮᓇᐅᔭᓕᐅᕈᑕᐅᔪᓄᓪᓗ ᐊᑯᓂᐅᔪᒧᑦ.
23. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᑭᐅᔾᔪᑎᖃᕐᓂᕐᒥᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ-QEC-1-4 ᖁᓪᓕᒃᑯᑦ ᓇᓚᐅᑦᑖᕆᓯᒪᔪᑦ ᓄᑖᓂᑦ DHS-ᒧᑦ ᐊᑭᓕᖅᑐᐃᖃᑦᑕᖅᑐᓄᑦ ᐅᑎᖅᑎᑦᑎᓂᕐᒥᓪᓗ ᓇᑲᑕᐅᓯᒪᔪᓂᑦ ᐊᑭᓕᖅᑐᐃᖃᑦᑕᖅᑐᓄᑦ ᐊᑭᖏᑦ ᖃᔅᓰᓐᓇᕈᕆᐊᖅᑕᐅᒃᐸᑕ 75-ᐳᓴᓐᑎᒧᑦ. QEC−ᒃᑯᑦ ᑐᓂᓯᓚᐅᖅᐳᑦ ᑭᐅᔾᔪᑕᐅᔪᒥᒃ URRC-QEC-1-3(h)-ᒧᑦ ᓄᓇᓕᐸᐅᔭᖅ ᐃᖃᓗᖕᒥᐅᓄᑦ ᐊᑎᓕᐅᖅᓯᒫᓂᓕᕐᓂᖏᓐᓂᒃ ᓄᑖᒥᒃ ᐱᔨᑦᑎᕋᕐᕕᖃᕐᓂᕐᒧᑦ ᐊᖏᖃᑎᒌᒍᑎᒥᒃ ᐱᔨᑦᑎᕋᒃᑲᓐᓂᕐᓂᐊᕐᓗᓂ, ᑕᐃᒪᐃᔾᔪᑎᖃᖅᖢᓂ ᒥᑭᒡᓕᒋᐊᖅᑕᐅᓂᖓᓄᑦ ᐊᑭᖓ ᐱᔾᔪᑕᐅᔫᑉ.
24. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ 2022/23 ᐊᕐᕌᒎᑉ ᕿᑎᐊᓂᑦ ᐊᒥᐊᒃᑯᑦ ᐲᔭᐃᕕᐅᓚᐅᖅᑎᓪᓗᒋᑦ ᐊᑭᖏᑦ ᐊᒥᐊᒃᑯᐃᑦ ᐅᖅᑰᓴᐅᑎᓄᑦ ᐱᖁᑎᓄᑦ ᓂᕆᐅᒋᔭᐅᔪᑦ $6.4 ᒥᓕᐊᓐ−ᖑᓂᖏᓐᓂᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᓇᓚᐅᑦᑖᖅᓯᒪᒃᐸᑕ ᑮᓇᐅᔭᖅᑖᕆᔭᐅᕙᓪᓕᐊᓂᐊᖅᑐᓂᒃ, ᐊᑭᓕᖅᓱᕆᐊᓖᑦ ᐊᒻᒪ ᐊᑭᒋᓂᐊᕋᓱᒋᔭᐅᔪᑦ DHS−ᑯᓐᓄᑦ ᑕᒻᒪᖅᓯᒪᙱᑉᐸᑕ ᑕᐃᒪᓕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᑎᖅᑎᑦᑎᔪᓐᓇᓪᓗᐊᖅᑐᑦ ᐊᑭᑐᔪᓂᒃ ᑮᓇᐅᔭᓕᐅᕐᓗᑎᒡᓗ ᐱᔨᑦᑎᕋᖅᑎᓪᓗᒋᑦ. ᐱᑕᖃᖅᐳᖅ ᐊᒥᒐᖅᑐᓂᒃ ᑐᓴᖅᑕᐅᔪᒃᓴᓂᒃ URRC−ᑯᓐᓄᑦ ᖃᐅᔨᒪᓕᕈᒪᓂᕐᒧᑦ ᑖᓐᓇ ᐊᓯᔾᔨᖅᑕᐅᔪᒪᔪᖅ ᐅᖅᑰᓴᕐᓂᕐᒧᑦ ᖃᔅᓯᑐᖅᑎᑕᐅᓂᖓᓄᑦ ᐊᑐᖅᑕᐅᕙᒃᑐᒧᑦ ᐱᐅᓛᖑᕗᖅ/ᐱᐅᓛᖑᓪᓗᓂ ᐊᑐᖅᑕᐅᓇᔭᖅᖢᓂ, ᑭᓯᐊᓂᓗᑦᑕᐅᖅ ᑕᒪᓐᓇ ᓈᒻᒪᖅᑰᔨᙱᖦᖢᓂ.
25. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐊᖏᖅᖢᑎᒃ ᐅᖅᑰᓴᐅᑎᓄᑦ ᐊᑭᖏᓐᓄᑦ ᐋᖅᑭᒃᓯᒪᓂᖓ ᓈᒻᒪᒃᓗᓂ ᐊᑐᕆᐊᕐᓗᓂ, ᒥᒃᖠᒋᐊᖅᑎᓪᓗᒍᓗ ᐊᑭᖓ 75% ᓈᒻᒪᒃᖢᓂ ᐱᑕᕐᑳᓂᒃᑐᓄᑦ ᐊᑐᖅᑎᓄᑦ, ᐱᔪᒪᓕᑐᐃᓐᓇᕆᐊᖃᕐᖢᓂᓗ ᓇᑲᑕᐅᓯᒪᔪᓄᑦ ᐊᑐᖅᑎᓄᑦ.
26. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᖅᓯᒪᔪᑦ ᐊᑐᕈᒪᓪᓗᑎᒃ 75%-ᒥᑦ ᐊᑭᖏᓐᓂᑦ ᐊᑭᓕᖅᑐᐃᖃᑦᑕᖅᑐᓕᒫᓄᑦ (ᑭᓯᐊᓂ ᖁᕐᓗᖅᑐᖅ). ᐊᒥᒐᕐᒪᑕ ᑐᓴᖅᑕᐅᔪᒃᓴᐃᑦ URRC−ᑯᓐᓄᑦ ᖃᐅᔨᒪᓕᕈᒪᓂᕐᒧᑦ ᐱᑎᑦᑎᕙᖕᓂᖅ DHS−ᒥᒃ ᓄᑖᓄᑦ ᐊᑐᖅᑎᐅᓂᐊᓕᖅᑐᓄᑦ ᑮᓇᐅᔭᓕᐅᕋᓱᖕᓂᐅᓂᖓᓂᒃ 75%-ᒥᑦ ᐊᑭᖏᓐᓄᑦ ᐱᔾᔪᑕᐅᓗᓂ. ᐃᓱᒪᒋᓗᒍ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑕᑯᒃᓴᐅᑎᑦᑎᔪᓐᓇᕆᐊᖓ ᒪᓕᒋᐊᓕᖕᓂᑦ DHS-ᒥ ᓄᑖᓄᑦ ᐊᑭᓕᖅᑐᐃᖃᑦᑕᖅᑐᓄᑦ ᑮᓇᐅᔭᓕᐅᕋᓱᐊᕐᓂᕐᒧᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒋᔭᖃᕋᔭᕐᒥᔪᑦ 75%-ᒥᑦ ᐊᑭᖏᓐᓂᑦ ᓈᒻᒪᒐᔭᕆᐊᖓᓂᑦ ᓄᑖᓄᑦ ᐊᑭᓕᖅᑐᐃᔨᓄᑦ.
27. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᓪᓗᑎᒃ ᖁᓪᓕᒃᑯᑦ ᒥᒃᖠᒋᐊᖅᑎᓪᓗᒍ ᐊᑭᓄᑦ ᐱᔾᔪᑕᐅᔪᖅ ᐊᑐᖅᑕᐅᔪᖅ ᐅᖅᑰᓴᐅᑎᒧᑦ ᐊᑭᖏᓐᓄᑦ ᐋᖅᑭᒃᓯᒪᔪᒥ 90%−ᒥᑦ 75%−ᓄᑦ ᐊᑐᓕᕐᓗᓂ ᑎᓯᐱᕆ 1, 2022−ᒥᑦ. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᖕᒥᔪᑦ ᖁᓪᓕᒃᑯᑦ ᑕᑯᒃᓴᐅᑎᑦᑎᓗᑎᒃ (ᐊᑐᕐᓗᑎᒃ ᐱᓕᕆᐊᒃᓴᕆᔭᐅᔪᒥᒃ) ᖃᓄᑐᐃᓐᓇᖅ ᓄᑖᑦ DHS ᐱᓕᕆᐊᒃᓴᑦ ᒪᑭᐅᒪᐃᓐᓇᕈᑎᒃᓴᐅᓗᑎᒃ ᐱᓇᔫᑎᒥᒡᓗ ᒥᓂᔅᑕᒧᑦ ᐱᔭᕆᐊᖃᖅᐸᑦ.
28. ᑕᐃᒪᐃᒃᑲᓗᐊᖅᑎᓪᓗᒍ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐃᓱᒫᓘᑎᖃᐃᓐᓇᖅᑐᑦ DHS ᑮᓇᐅᔭᓕᐊᑦ ᓱᓕ ᖃᓂᓗᐊᙱᓪᓗᑎᒃ DHS O&M−ᒧᑦ (ᓲᕐᓗ ᐅᖓᑖᓅᙱᑦᑐᖅ ᑮᓇᐅᔭᓕᐊᑦ ᐅᖓᑕᐅᔾᔨᙱᓪᓗᑎᒃ ᐊᑭᓪᓗᐊᑕᖓᓂ) ᐱᑕᖃᑦᑎᐊᙱᑦᑐᖅ ᐃᑲᔫᑎᒥᒃ ᐋᖅᑭᒃᓯᒪᔪᓄᑦ ᐊᑭᑐᔪᓄᑦ/ᐊᐅᓚᑦᑎᔾᔪᑎᓄᑦ ᐊᑭᖏᓐᓄᑦ ᐅᑎᖅᑐᓄᓪᓗ/ᑮᓇᐅᔭᓕᐅᕋᓱᐊᖅᑎᓄᑦ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᒃᑲᐃᓯᒪᔪᑦ ᐅᓄᖅᓯᓂᖏᓐᓂᑦ DHS ᑮᓇᐅᔭᖅᑖᕆᔭᐅᕙᓪᓕᐊᔪᓂᑦ (ᓲᕐᓗ ᐊᓯᐅᔨᓂᕐᒧᑦ ᑮᓇᐅᔭᖅᑖᕆᔭᐅᕙᓪᓕᐊᔪᓂᑦ ᒥᑭᓪᓕᕚᓪᓕᑎᑦᑎᓂᕐᒥᑦ ᐊᑭᖏᓐᓄᑦ ᐱᔾᔪᑕᐅᔪᓂᑦ ᐅᖓᑕᕐᔨᓂᐊᖅᑐᑦ ᑮᓇᐅᔭᖅᑖᕆᔭᐅᑲᓐᓂᖅᑐᓂᑦ ᓄᑖᓂᑦ ᑲᑎᒃᑲᓐᓂᖅᑐᓂᓪᓗ ᐊᑭᓕᖅᓱᐃᔪᓂᑦ). ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᓪᓗᑎᒃ DHS ᑮᓇᐅᔭᖅᑖᑦ ᐅᖓᑖᓅᙱᑉᐸᑕ ᐊᐅᓚᔾᔪᑏᑦ ᐋᖅᑭᐅᒪᔾᔪᑏᓪᓗ ᖁᓪᓕᒃᑯᑦ ᐊᑐᓪᓗᐊᖅᑐᑦ ᒥᓂᔅᑕᒧᑦ ᐱᕙᒌᔭᐅᑎᖏᑦ ᐋᖅᑭᒋᐊᕐᓗᒍ ᖃᓄᐃᓕᖓᓂᖓ ᐱᔭᕆᐊᖃᕐᓗᓂ ᐊᑭᖏᓐᓄᑦ ᐊᓯᔾᔩᓂᕐᒥᒃ ᐊᑭᓕᐅᑎᓄᓪᓘᓐᓃᑦ ᓈᒻᒪᒃᑐᓄᑦ ᐊᑭᑐᔪᓄᑦ ᐊᐅᓚᓕᖅᑎᓪᓗᒍ ᐱᓇᔫᑎ.
29. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐃᓱᒪᒋᔭᖃᖅᑐᑦ ᓯᓚᑖᓂᙶᖅᑐᒥᒃ ᕿᒥᕐᕈᓂᕐᒥ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᕙᒌᔭᖅᑕᖓ ᐃᑲᔪᖅᑕᐅᓂᐊᕐᓂᖓᓂᒃ ᐊᒻᒪᓘᓐᓃᑦ ᓇᓗᓇᐃᖅᓯᓗᓂ ᖁᓪᓕᒃᑯᑦ ᑕᒻᒪᖓᙱᑦᑐᒥᒃ ᐊᑐᕋᓱᖕᓂᖏᓐᓂ ᒥᒃᖠᒋᐊᖅᑎᓪᓗᒍ ᐊᑭᖓᑕ ᐱᔾᔪᑎᖓ 75%−ᒧᑦ. ᐃᒻᒪᖄ ᕿᒥᕐᕈᓂᖅ ᖃᐅᔨᓴᕐᓂᐊᕐᒥᔪᖅ ᐊᓯᖏᓐᓂᑦ ᐱᔾᔪᑕᐅᔪᓂᑦ ᑲᒪᒋᔭᐅᔭᕆᐊᖃᕐᒪᖔᑕ ᐋᒃᑲᓘᓐᓃᑦ, ᓲᕐᓗ ᑕᑎᒋᔭᒃᓴᐅᓂᖅ ᖃᒥᙶᖅᑎᑦᑎᓂᕐᓗ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᑎᑎᕋᖅᑕᖏᑦ ᐱᓇᔫᑎᒥ ᐊᒻᒪ IR ᑭᐅᔾᔪᑕᐅᔪᓂᒃ. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐱᖁᔨᓪᓗᑎᒃ ᖁᓪᓕᒃᑯᑦ ᑐᒃᓯᕋᕐᓗᑎᒃ ᒥᓂᔅᑕᒧᑦ ᐱᔭᕇᕈᑎᑦ ᓯᓚᑖᓂᙶᖅᑐᓄᑦ ᓯᓚᑖᓂ ᕿᒥᕐᕈᓂᕐᓂ DHS−ᓂᑦ ᐱᔭᕆᐊᖃᖅᐸᑕ ᐊᑭᖏᓐᓄᑦ ᐊᓯᔾᔨᕈᑎᓂᒃ ᐊᑭᓕᐅᑎᓂᒃᓘᓐᓃᑦ ᓈᒻᒪᒃᑐᓂᒃ ᐊᑭᑐᔪᓄᑦ ᐱᒋᐊᖅᑎᑦᑎᓗᑎᒃ ᐱᓇᔫᑎᒥᒃ.
30. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᑭᐅᔾᔪᑎᖃᖅᓱᑎᒃ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ-QEC-1-5 ᖁᓪᓕᒃᑯᑦ ᐊᐅᓚᓂᖏᓐᓂᑦ ᐋᖅᑭᒃᓯᓯᒪᔪᑦ ᓇᓗᓇᐃᖅᓯᓂᕐᒥᑦ DHS ᐊᑐᐃᓐᓇᐅᑎᑕᐅᒐᓗᐊᕐᒪᖔᑕ ᒪᓕᒡᓗᒋᑦ ᐊᖏᖅᑕᐅᓯᒪᔪᑦ ᒪᓕᒐᖅᑎᒍᑦ ᐱᓕᕆᔾᔪᑕᐅᓂᐊᖅᑐᑦ ᒪᓕᒐᐃᓪᓗ. ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᑐᓂᓯᓚᐅᖅᑐᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ ᐊᑭᖏᑦᑕᓗ ᓇᓗᓇᐃᔭᕈᑎᖏᑦ ᖃᐅᔨᓴᖅᑕᐅᖃᑦᑕᖅᑐᑦ ᑮᓇᐅᔭᑦ ᐅᓂᒃᑲᐅᓯᕆᔭᐅᓂᖏᓐᓂᑦ, ᕿᒥᕐᕈᔭᐅᓯᒪᓪᓗᑎᒡᓗ ᑕᐃᔅᓱᒪᓂ ᐆᒻᒪᖅᑯᑎᑦ ᐊᑭᖏᓐᓂᑦ ᐊᑐᖅᑐᐊᕐᓂᕐᒧᑦ ᑎᒥᖁᑖᓂᑦ ᓇᓗᓇᐃᖅᓯᓂᕐᒥᑦ ᐃᓚᒋᔭᐅᙱᑦᑐᑦ ᐆᒻᒪᖅᑯᑎᓄᑦ ᑮᓇᐅᔭᖅᑖᕆᔭᐅᕙᓪᓕᐊᔪᓂᑦ ᐱᔭᕆᐊᖃᖅᑐᓂᑦ.
31. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᐊᑭᖏᑦ ᐆᒻᒪᖅᑯᑎᑦ ᐊᑭᖏᓐᓂᑦ ᐊᑭᑦᑐᕆᐊᖁᔨᓂᕐᒧᑦ ᐅᖃᖅᓯᒪᔪᑦ DHS ᖃᔅᓯᐅᓂᖏᑦ ᐃᓚᒋᔭᐅᓯᒪᙱᓐᓂᖏᓐᓂᒃ. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᖃᐅᔨᑎᑦᑎᓪᓗᑎᒃ ᖁᓪᓕᒃᑯᑦ ᐃᓚᐅᑎᑦᑎᙱᖦᖢᑎᒃ ᑮᓇᐅᔭᖅᑖᕆᔭᐅᕙᓪᓕᐊᔪᓂᒃ ᐊᑭᓕᒐᒃᓴᓂᒃᓗ ᐊᒃᑐᐊᓂᓕᖕᓄᑦ DHS−ᒧᑦ, ᑭᓯᐊᓂ ᐃᑲᔫᑎᖃᕋᔭᖅᑐᖅ ᖁᓪᓕᒃᑯᑦ ᐱᑎᑦᑎᒃᐸᑕ ᖃᔅᓯᐅᓂᖓᓂᒃ DHS O&M ᐊᒻᒪ 'ᐊᒥᖅᑳᖃᑎᖃᕐᓗᓂ ᐊᐅᓚᔾᔪᑏᑦ ᐋᖅᑭᐅᒪᔾᔪᑏᓪᓗ ᐊᑭᓕᒐᒃᓴᖏᓐᓂ' ᐲᔭᖅᑕᐅᒃᐸᑦ ᐲᔭᐃᕝᕕᐅᓚᐅᖅᑎᓐᓇᒋᑦ ᐊᐅᓚᔾᔪᑏᑦ ᐋᖅᑭᐅᒪᔾᔪᑏᓪᓗ ᖃᔅᓯᐅᓂᖏᓐᓂ ᓯᕗᓂᑦᑎᓐᓂ GRAs−ᓂᑦ. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᓪᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᓗᑎᒃ DHS ᖃᔅᓯᐅᓂᖏᓐᓂᒃ ᐃᓚᐅᑎᑕᐅᙱᑦᑐᑦ/ᐲᖅᑕᐅᔪᑦ ᑮᓇᐅᔭᖅᑖᕈᑎᒃᓴᓂᑦ ᐱᔭᕆᐊᓕᖏᓐᓂᑦ ᓯᕗᓂᑦᑎᓐᓂ ᐆᒻᒪᖅᑯᑎᑦ ᐊᑭᖏᓐᓄᑦ ᐱᖁᔭᕐᒥᑦ.
32. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᖃᐅᔨᑎᑦᑎᓪᓗᑎᒃ ᖁᓪᓕᒃᑯᑦ ᐊᐅᓚᔾᔪᑎᖏᑦ ᐃᓗᐊᓂᓗ ᐊᐅᓚᑦᑎᓃᑦ ᖃᐅᔨᓪᓗᑎᒃ ᐊᓯᔾᔨᕐᓂᖓᓂᒃ ᐊᑭᖓᑕ ᐱᔾᔪᑎᖓ 2018−ᒥ ᑎᑎᕋᙱᒃᑲᓗᐊᕐᓗᑎᒃ ᐱᓇᔫᑎᒥᒃ ᒥᓂᔅᑕᒧᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑐᑭᓯᐅᒪᔪᑦ ᐊᐅᓚᓃᑦ ᐊᐅᓚᑦᑎᔾᔪᑏᓪᓘᓐᓃᑦ ᐱᐅᓗᐊᙱᓐᓂᖏᓐᓂᒃ, ᓇᓕᒧᒌᒋᐊᖃᖅᖢᑎᒡᓗ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑎᓕᐅᕆᔪᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᑦ ᐅᔾᔨᖅᓱᐃᓐᓇᖁᔨᕗᑦ, ᐊᐅᓚᑦᑎᓂᕐᒧᑦ ᑲᔪᓯᓂᖃᑦᑎᐊᖅᑐᒥᑦ.
33. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐊᑐᓕᖁᔭᖏᑦ
34. ᐃᓱᒪᒋᔭᐅᓚᐅᖅᑎᓪᓗᒋᑦ ᐊᑲᐅᙱᓕᐅᕈᑕᐅᓚᐅᖅᑐᑦ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐊᑐᓕᖁᔨᓯᒪᔪᑦ ᐃᒪᐃᓕᖓᔪᓂᑦ:

**ᐆᖅᑯᓴᐅᑎᓄᑦ ᐊᑭᒋᑎᑕᐅᔪᑦ ᐋᖅᑭᒋᐊᖅᑕᐅᒃᑲᓐᓂᕐᓂᖓ**

* ᖁᓪᓕᒃᑯᑦ ᒥᒃᖠᒋᐊᖅᑎᓪᓗᒍ ᐊᑭᓄᑦ ᐱᔾᔪᑕᐅᔪᖅ ᐊᑐᖅᑕᐅᔪᖅ ᐅᖅᑰᓴᐅᑎᒧᑦ ᐊᑭᖏᓐᓄᑦ ᐋᖅᑭᒃᓯᒪᔪᒥ 90%−ᒥᑦ 75%−ᓄᑦ ᐊᑐᓕᕐᓗᓂ ᑎᓯᐱᕆ 1, 2022−ᒥᑦ.
* ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᔪᑦ ᖁᓪᓕᒃᑯᑦ ᑕᑯᒃᓴᐅᑎᑦᑎᓗᑎᒃ (ᐊᑐᕐᓗᑎᒃ ᐱᓕᕆᐊᒃᓴᕆᔭᐅᔪᒥᒃ) ᖃᓄᑐᐃᓐᓇᖅ ᓄᑖᑦ DHS ᐱᓕᕆᐊᒃᓴᑦ ᒪᑭᐅᒪᐃᓐᓇᕈᑎᒃᓴᐅᓗᑎᒃ ᐱᓇᔫᑎᒥᒡᓗ ᒥᓂᔅᑕᒧᑦ ᐱᔭᕆᐊᖃᖅᐸᑦ.

**ᓯᕗᓂᒃᓴᒥ ᐆᒻᒪᖅᑯᑎᑦ ᐊᑭᖏᓐᓂᒃ ᑐᒃᓯᕋᐅᑎᒧᑦ ᐊᒻᒪ ᖃᓄᑐᐃᓐᓇᖅ ᐊᑐᓕᖁᔭᐅᔪᑦ**

* + ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᓗᑎᒃ DHS ᖃᔅᓯᐅᓂᖏᓐᓂᒃ ᐃᓚᐅᑎᑕᐅᙱᑦᑐᑦ/ᐲᖅᑕᐅᔪᑦ ᑮᓇᐅᔭᖅᑖᕈᑎᒃᓴᓂᑦ ᐱᔭᕆᐊᓕᖏᓐᓂᑦ ᓯᕗᓂᑦᑎᓐᓂ ᐆᒻᒪᖅᑯᑎᑦ ᐊᑭᖏᓐᓄᑦ ᐱᖁᔭᕐᒥᑦ.
	+ DHS ᑮᓇᐅᔭᖅᑖᑦ ᐅᖓᑖᓅᙱᑉᐸᑕ ᐊᐅᓚᔾᔪᑏᑦ ᐋᖅᑭᐅᒪᔾᔪᑏᓪᓗ ᖁᓪᓕᒃᑯᑦ ᐊᑐᓪᓗᐊᖅᑐᑦ ᒥᓂᔅᑕᒧᑦ ᐱᕙᒌᔭᐅᑎᖏᑦ ᐋᖅᑭᒋᐊᕐᓗᒍ ᖃᓄᐃᓕᖓᓂᖓ ᐱᔭᕆᐊᖃᕐᓗᓂ ᐊᑭᖏᓐᓄᑦ ᐊᓯᔾᔩᓂᕐᒥᒃ ᐊᑭᓕᐅᑎᓄᓪᓘᓐᓃᑦ ᓈᒻᒪᒃᑐᓄᑦ ᐊᑭᑐᔪᓄᑦ ᐊᐅᓚᓕᖅᑎᓪᓗᒍ ᐱᓇᔫᑎᐅᔪᖅ.
	+ ᖁᓪᓕᒃᑯᑦ ᑐᒃᓯᕋᕐᓗᑎᒃ ᒥᓂᔅᑕᒧᑦ ᐱᔭᕇᕈᑎᑦ ᓯᓚᑖᓂᙶᖅᑐᓄᑦ ᓯᓚᑖᓂ ᕿᒥᕐᕈᓂᕐᓂ DHS−ᓂᑦ ᐱᔭᕆᐊᖃᖅᐸᑕ ᐊᑭᖏᓐᓄᑦ ᐊᓯᔾᔨᕈᑎᓂᒃ ᐊᑭᓕᐅᑎᓂᒃᓘᓐᓃᑦ ᓈᒻᒪᒃᑐᓂᒃ ᐊᑭᑐᔪᓄᑦ ᐱᒋᐊᖅᑎᑦᑎᓗᑎᒃ ᐱᓇᔫᑎᒥᒃ.
1. ᐱᑕᖃᔾᔮᙱᑦᑐᖅ ᑕᕝᕙᓂ ᐅᓂᒃᑳᓕᐊᖑᓯᒪᔪᒥ ᐃᓚᐃᓐᓈᖅᑎᑦᑎᔪᒥᑦ ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ (URRC) ᐃᓱᒪᒃᓴᖅᓯᐅᕈᑎᖃᒃᑎᓪᓗᒋᑦ ᖃᓄᐃᑦᑐᑐᐃᓐᓇᕐᓂᑦ ᐊᓯᖏᓐᓂᑦ ᐱᓕᕆᐊᖑᔪᓂᑦ ᑐᕌᖓᔪᓂᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖᓄᑦ (QEC).

**ᑭᒡᒐᖅᑐᕐᓗᒋᑦ**

**ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**



**ᐅᓪᓗᖓ: ᓄᕕᐱᕆ 4, 2022**

**ᒍᕌᒻ ᓛᒃ, ᐃᒃᓯᕙᐅᑕᐅᑉ ᑐᖓᓕᐊ**

**ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

1. ᖁᕐᓗᖅᑐᖅ ᐊᑐᓲᖑᕗᖅ 60%−ᒥᒃ ᐊᑭᒋᑎᑕᐅᔪᒥᒃ, ᐊᒻᒪ ᐊᑕᐅᓯᖅ ᐊᑭᓕᖅᓱᐃᔨᐅᔪᖅ 75%−ᒥᒃ ᐊᑭᖃᖅᖢᓂ. [↑](#footnote-ref-1)